जालंधर (वीकैंड रिपोर्ट) : New wards for corporation Polls : स्थानीय निकाय विभाग ने 5 नगर निगमों में नई वार्डबंदी के आदेश जारी कर दिए हैं। स्थानीय निकाय विभाग ने 5 नगर निगम में वार्डबंदी के आदेश दिए हैं इनमें जालंधर के अतिरिक्त लुधियाना, अमृतसर, पटियाला और फगवाड़ा शामिल है। वार्डबंदी का प्रोसेस एक हफ्ते में पूरा करने के निर्देश दिए गए हैं। जालंधर नगर निगम हाउस 24 जनवरी 2023 में अपना कार्यकाल पूरा करेगा। उससे पहले ही नई वार्डबंदी जरूरी है क्योंकि शहर का एरिया बढ़ गया है। इसमें कैंट विधानसभा क्षेत्र के 11 गांव के इलाके शामिल हुए हैं।
यह भी पढ़ें : Incentive for Direct Sowing of Paddy – विधायक बलकार सिंह ने किसानों को धान की सीधी बिजाई के लिए किया उत्साहित
वार्डबंदी के आदेशों से हो गया है कि नगर निगम चुनाव अपने तय समय पर ही होंगे। स्थानीय निकाय विभाग ने नई वार्डबंदी के लिए ब्लाक तय किए हैं और यह बताना होगा कि किस ब्लाक में कितनी आबादी है और इसमें शेड्यूल कास्ट और बैकवर्ड क्लास वर्ग के कितने लोग हैं। निगम को जनसंख्या 2011 के आंकड़े और शहर में नेडा के शामिल होने के बाद बड़ी जनसंख्या की जानकारी भी उपलब्ध करवानी होगी।
New wards for corporation Polls : नई वार्डबंदी होने के बाद इस बार शहर में 10 वार्ड बढ़ने की संभावना है। इस समय 80 वार्ड हैं और ऐसा अनुमान है कि नए इलाके शामिल होने के बाद अब 90 वार्ड हो जाएंगे। जालंधर छावनी इलाके में इस समय नगर निगम के सिर्फ 11 वार्ड हैं और नए इलाके शामिल होने के बाद वार्डों की संख्या 20 के आसपास हो सकती है। ऐसे में नगर निगम में जालंधर छावनी के विधायक का दखल और भी बढ़ेगा। नगर निगम चुनाव को लेकर अभी से पार्टियां सरगरम हो गई हैं। खास तौर पर आम आदमी पार्टी को सभी वार्डों में चुनाव लड़ने के लिए चेहरे तलाशने होंगे।